FAMETSZETEK/ UTAK c. kiállításhoz…..

Apáczai alapfokú művészeti iskolánk 35 éves Képzőművészeti tagozata a tehetséggondozáson túl az egyén személyiségének formálásában vállal nagy szerepet. Teszi mindezt egy élményközpontú művészeti közegben, a képzőművészet nyelvén.

.Ezen kiállítás alkalmából szeretnénk bemutatni egy „sikeres” találkozásunkat a Zlatko Prica ( pécsi születésű festőművész) alapítvány munkájával. Ez a találkozás 2014 óta nagyban befolyásolta és alakította grafikai programunkat. A fő szerepet a fametszet jelentette.

Megismerhettük Prica festészetét szín és formavilágát, motívumait a saját hiteles közegében. Végig jártuk az utat, ahogyan vázlatokból, érzésekből alkotások születnek.

A Prica alapítvány fametsző táboraiban nem csupán egy grafikai technikát sajátíthattunk el, hanem hasonló gondolkodású emberekkel közös inspiráló alkotói folyamatokat éltünk meg . Közösség formáló ereje felbecsülhetetlen értékkel bír!

A kiállítás bemutatja azt a motivációs erőt, ami tanárra és diákra egyaránt hatott. Rekonstruáljuk azt a folyamatot, ahogy az élményből alkotás (MŰ) lesz, ahogy létrejöttek színes fametszeteink .